als_Latn dik_Latn sag_Latn
Një nxënës i klasës VIII të shkollës fillore të mesme të ulët “Zef Lush Marku”, paralelja e ndarë në Caparc të Prizrenit, ka pësuar lëndime të lehta trupore, pasi që është rrahur brenda objektit shkollor nga i afërmi i një nxënësi tjetër.
Lidhur me rastin është njoftuar edhe Policia e Kosovës, pjesëtarët e së cilës e kanë arrestuar të dyshuarin.
Në raportin 24-orësh të Policisë së Kosovës shkruan se rasti ka ndodhur të martën, rreth orës 10:30, në fshatin Caparc. “Është arrestuar i dyshuari mashkull K-Shqiptar, pasi që i njëjti ka hyrë në klasë në një shkollë, nga klasa ka nxjerrë viktimën mashkull K-Shqiptar të moshës së mitur dhe në korridorin e shkollës e ka sulmuar fizikisht. Si pasojë e sulmit viktima ka pësuar lëndime trupore dhe i njëjti ka pranuar tretman mjekësor”, ka raportuar Policia.
als_Latn als_Latn als_Latn